da da da da de en en fi da da en da da da da da da sv sv id fi da da de en da en en da da nl da nb da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Forsvarets forudsætninger for at løse sine opgaver | Rigsrevisionen
Sådan laver vi større undersøgelser
Beretningen handler om Forsvarets forudsætninger for at løse sine opgaver med fregatter, inspektionsskibe og kampvogne.
Formålet med undersøgelsen er at vurdere, om fregatterne, inspektionsskibene og kampvognene har haft de nødvendige forudsætninger for at løse deres opgaver tilfredsstillende. Rigsrevisionen besvarer følgende spørgsmål i beretningen:
Har fregatterne, inspektionsskibene og kampvognene haft de nødvendige forudsætninger for at kunne løse alle deres opgaver, dvs. beredskab, indsættelse og uddannelse, tilfredsstillende i forhold til Forsvarets egne målsætninger?
Rigsrevisionen vurderer, at Forsvarsministeriet ikke har sikret, at fregatterne, inspektionsskibene og kampvognene har haft de nødvendige forudsætninger for at løse alle deres opgaver tilfredsstillende i forhold til Forsvarets egne målsætninger herfor.
Rigsrevisionen har selv taget initiativ til undersøgelsen i oktober 2017.
Statsrevisorernes bemærkning til beretningen
Den 12. september 2018 behandlede Statsrevisorerne
Beretning nr. 22/2017 om Forsvarets forudsætninger for at løse sine opgaver
Statsrevisorerne afgav beretningen til Folketinget med følgende bemærkning:
"Ifølge forsvarsloven skal Forsvaret råde over styrker, hvis størrelse, kampkraft, udholdenhed, mobilitet og fleksibilitet gør det muligt at løse de fastsatte opgaver – bl.a. skal Forsvaret kunne deltage i NATO-opgaver inden for et givent varsel, foretage suverænitetshævdelse og løse andre myndighedsopgaver.
Denne beretning handler om, hvorvidt Forsvarets fregatter, inspektionsskibe og kampvogne har tilstrækkeligt udstyr, bliver tilstrækkeligt vedligeholdt og har en tilstrækkelig besætning med de rette kompetencer til at blive indsat i operationer og tilmeldt beredskab. Forsvaret råder over 3 fregatter, 4 inspektionsskibe og 38 kampvogne.
Forsvarsministeriet vurderer, at de pålagte beredskaber og indsættelser, fx i Arktis, er løst tilfredsstillende. Undersøgelsen viser dog en række eksempler på, at der har manglet udstyr og besætningsmedlemmer i forhold til, hvad Forsvaret selv anser som nødvendigt for at kunne løse sine opgaver.
Statsrevisorerne finder det utilfredsstillende, at Forsvarsministeriet ikke har sikret, at fregatter, inspektionsskibe og kampvogne har haft de nødvendige forudsætninger for at leve op til Forsvarets egne mål for en tilfredsstillende opgaveløsning. Mangel på udstyr og besætningsmedlemmer har gjort Forsvaret sårbart og udgør en risiko for Forsvarets løsning af opgaver med beredskab og indsættelse.
Statsrevisorerne finder det tilfredsstillende, at Forsvaret, i tilfælde af at beredskabet udløses, generelt vil prioritere at klargøre og indsætte de bedst fungerende enheder.
Statsrevisorerne finder det relevant, at Forsvarsministeriet vil styrke styringen og tilsynet med Forsvarets opgaveløsning."
Forsvarsministerens redegørelse af 15. november 2018 (PDF)
Rigsrevisionens notat af 11. december 2018
Rigsrevisionen følger i dette notat op på beretning nr. 22/2017 om Forsvarets forudsætninger for at løse sine opgaver.
Notatet er baseret på en redegørelse fra forsvarsministeren og handler om de initiativer, som ministeren har iværksat som følge af beretningen.
Rigsrevisionen vil fortsat følge udviklingen på følgende områder:
resultatet af Forsvarets arbejde med at øge den operative evne for fregatterne og inspektionsskibene for løsningen af opgaverne beredskab, indsættelse og uddannelse og øge rådigheden for kampvognene, herunder både de kampvogne, der anvendes til uddannelsesbrug, og de kampvogne, der er tilmeldt til NATO-beredskab
resultatet af Forsvarsministeriets arbejde med at styrke den strategiske styring af koncernen.
Rigsrevisionens notat af 8. september 2021
Rigsrevisionen følger i dette notat op på beretning nr. 22/2017 om Forsvarets forudsætninger for at løse sine opgaver.
Der er i notatet fulgt op på følgende områder:
resultatet af Forsvarets arbejde med at øge den operative evne for fregatterne og inspektionsskibene for løsningen af opgaverne beredskab, indsættelse og uddannelse og øge rådigheden for kampvognene, herunder både de kampvogne, der anvendes til uddannelsesbrug, og de kampvogne, der er tilmeldt til NATO-beredskab
resultatet af Forsvarsministeriets arbejde med at styrke den strategiske styring af koncernen.
Rigsrevisionen vil fortsat følge udviklingen i forhold til denne undersøgelse.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere